ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

1) สรุปรายงานการตรวจสอบของผู้สอบบัญชีรับอนุญาตในระยะ 3 ปีที่ผ่านมา

งบการเงินรวมของบริษัท เอเซียเสริมกิจลีสซิ่ง จำกัด (มหาชน) สำหรับปี 2554
ตรวจสอบโดยนายชยพล ศุภเศรษฐนนท์ ผู้สอบบัญชีรับอนุญาต เลขทะเบียน 3972 บริษัท สำนักงาน
เอินส์ท แอนด์ ยัง จำกัด โดยผู้สอบบัญชีมีความเห็นว่างบการเงินรวม ณ วันที่ 31 ธันวาคม 2554
แสดงฐานะการเงิน ผลการดำเนินงาน
และกระแสเงินสดสำหรับปีสิ้นสุดวันเดียวกันของบริษัทและบริษัทย่อยโดยถูกต้องตามที่ควรในสาระสำคัญตามหลักการบัญชีที่รับรองทั่วไป

งบการเงินรวมของบริษัท เอเซียเสริมกิจลีสซิ่ง จำกัด (มหาชน) สำหรับปี 2555
ตรวจสอบโดยนางสาววิสสุตา จริยธนากร ผู้สอบบัญชีรับอนุญาต เลขทะเบียน 3853 บริษัท
สำนักงาน เอินส์ท แอนด์ ยัง จำกัด โดยผู้สอบบัญชีมีความเห็นว่างบการเงินรวม ณ วันที่ 31
ธันวาคม 2555 แสดงฐานะการเงิน ผลการดำเนินงาน
และกระแสเงินสดสำหรับปีสิ้นสุดวันเดียวกันของบริษัทและบริษัทย่อยโดยถูกต้องตามที่ควรในสาระสำคัญตามหลักการบัญชีที่รับรองทั่วไป

งบการเงินรวมของบริษัท เอเซียเสริมกิจลีสซิ่ง จำกัด (มหาชน) สำหรับปี 2556
ตรวจสอบโดยนางสาววิสสุตา จริยธนากร ผู้สอบบัญชีรับอนุญาต เลขทะเบียน 3853 บริษัท
สำนักงาน เอินส์ท แอนด์ ยัง จำกัด โดยผู้สอบบัญชีมีความเห็นว่างบการเงินรวม ณ วันที่ 31
ธันวาคม 2556 แสดงฐานะการเงิน ผลการดำเนินงาน
และกระแสเงินสดสำหรับปีสิ้นสุดวันเดียวกันของบริษัทและบริษัทย่อยโดยถูกต้องตามที่ควรในสาระสำคัญตามหลักการบัญชีที่รับรองทั่วไป

สำหรับปี 2556 ผู้สอบบัญชีขอให้สังเกตหมายเหตุประกอบงบการเงินข้อ 4
เกี่ยวกับการเปลี่ยนแปลงนโยบายบัญชี เนื่องจากการนำมาตรฐานการบัญชี ฉบับที่ 12
เรื่องภาษีเงินได้ มาถือปฏิบัติ
และการเปลี่ยนแปลงการรับรู้ผลกำไรหรือขาดทุนจากการประมาณการตามหลักคณิตศาสตร์ประกันภัยสำหรับผลประโยชน์หลังออกจากงานของพนักงาน
บริษัทได้ปรับย้อนหลังงบการเงินรวมและงบการเงินเฉพาะกิจการสำหรับปีสิ้นสุดวันที่ 31 ธันวาคม
2555 ที่แสดงเป็นข้อมูลเปรียบเทียบ
เพื่อสะท้อนรายการปรับปรุงจากการเปลี่ยนแปลงนโยบายบัญชีดังกล่าว
และนำเสนองบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 1 มกราคม
2555 เพื่อเป็นข้อมูลเปรียบเทียบ
โดยใช้นโยบายการบัญชีเกี่ยวกับภาษีเงินได้และผลกำไรหรือขาดทุนจากการประมาณการตามหลักคณิตศาสตร์ประกันภัยสำหรับผลประโยชน์หลังออกจากงานของพนักงานดังกล่าวด้วยเช่นกัน
ทั้งนี้ ผู้สอบบัญชีมิได้แสดงความเห็นอย่างมีเงื่อนไขต่อกรณีนี้แต่อย่างใด

2) สรุปฐานะการเงินและผลการดำเนินงาน

ตารางแสดงรายการงบแสดงฐานะการเงิน งบกำไรขาดทุนเบ็ดเสร็จ และงบกระแสเงินสด ในปี
2554 - 2556 เป็นดังนี้

  ---------------------------------------------------------------------------------------------------------------------
  งบแสดงฐานะการเงิน                                       31 ธันวาคม                                             
  ------------------------------------------------------ ----------- -------- ----------- -------- ----------- --------
                                                         2554                 2555                 2556        

                                                         ล้านบาท      ร้อยละ    ล้านบาท      ร้อยละ    ล้านบาท      ร้อยละ

  สินทรัพย์หมุนเวียน                                                                                                

  เงินสดและรายการเทียบเท่าเงินสด                             439.99      2.41     155.16      0.67     212.01      0.75

  เงินลงทุนชั่วคราว                                          2.72        0.01     4.33        0.02     5.13        0.02

  ลูกหนี้ตามสัญญาเช่าซื้อที่ถึงกำหนดชำระภายในหนึ่งปี                  5,745.86    31.44    7,385.17    31.88    9,256.52    32.62

  ลูกหนี้ตามสัญญาเช่าการเงินที่ถึงกำหนดชำระภายในหนึ่งปี              297.62      1.63     304.91      1.32     362.20      1.28

  ลูกหนี้จากการซื้อสิทธิเรียกร้อง                                 831.17      4.55     939.37      4.06     874.45      3.08

  ลูกหนี้เงินให้กู้ยืมที่ถึงกำหนดชำระภายในหนึ่งปี                      44.47       0.24     88.64       0.38     69.53       0.24

  ทรัพย์สินรอการขาย                                         24.14       0.13     37.97       0.16     22.64       0.08

  สินทรัพย์หมุนเวียนอื่น                                        151.02      0.83     226.26      0.98     231.14      0.81

  รวมสินทรัพย์หมุนเวียน                                       7,536.99    41.24    9,141.81    39.47    11,033.62   38.88

  สินทรัพย์ไม่หมุนเวียน                                                                                              

  ลูกหนี้ตามสัญญาเช่าซื้อที่ถึงกำหนดชำระเกินกว่าหนึ่งปี                 10,242.11   56.05    13,455.28   58.09    16,724.09   58.93

  ลูกหนี้ตามสัญญาเช่าการเงินที่ถึงกำหนดชำระเกินกว่าหนึ่งปี             319.33      1.75     370.36      1.60     414.43      1.46

  ลูกหนี้เงินให้กู้ยืมที่ถึงกำหนดชำระเกินกว่าหนึ่งปี                     15.37       0.08     21.96       0.09     25.00       0.09

  เงินลงทุนระยะยาวอื่น                                       0.31        0.00     0.31        0.00     0.31        0.00

  ที่ดิน อาคารและอุปกรณ์                                      49.79       0.27     54.98       0.24     55.85       0.20

  สินทรัพย์ไม่มีตัวตน                                          24.37       0.13     22.63       0.10     21.90       0.08

  สินทรัพย์ภาษีเงินได้รอตัดบัญชี                                  59.88       0.33     67.07       0.29     76.49       0.27

  สินทรัพย์ไม่หมุนเวียนอื่น                                      26.62       0.15     28.27       0.12     28.92       0.10

  รวมสินทรัพย์ไม่หมุนเวียน                                     10,737.77   58.76    14,020.86   60.53    17,346.99   61.12

  รวมสินทรัพย์                                              18,274.76   100.00   23,162.66   100.00   28,380.61   100.00

  หนี้สินและส่วนของผู้ถือหุ้น                                                                                           

  หนี้สินหมุนเวียน                                                                                                  

  เงินเบิกเกินบัญชีและเงินกู้ยืมระยะสั้นจากธนาคาร                   2,898.91    15.86    2,778.71    12.00    3,971.77    13.99

  เงินกู้ยืมระยะยาวจากกิจการที่เกี่ยวข้องกันที่ถึงกำหนดชำระภายในหนึ่งปี   300.00      1.64     2,000.00    8.63     -           -

  เงินกู้ยืมระยะยาวจากธนาคารที่ถึงกำหนดชำระภายในหนึ่งปี            1,300.00    7.11     4,300.00    18.56    -           -

  หุ้นกู้ชนิดไม่มีประกันที่ถึงกำหนดชำระภายในหนึ่งปี                    -           -        699.78      3.02     999.14      3.52

  หุ้นกู้ชนิดไม่มีประกันระยะสั้นอื่น                                 -           -        -           -        100.00      0.35

  เจ้าหนี้กิจการที่เกี่ยวข้องกัน                                   0.48        0.00     0.54        0.00     0.61        0.00

  เงินกู้ยืมระยะสั้นอื่น                                         4,270.35    23.37    7,701.90    33.25    9,024.94    31.80

  ภาษีเงินได้ค้างจ่าย                                         76.42       0.42     84.71       0.37     86.99       0.31

  หนี้สินหมุนเวียนอื่น                                          280.76      1.54     327.99      1.42     373.37      1.32

  รวมหนี้สินหมุนเวียน                                         9,126.93    49.94    17,893.65   77.25    14,556.82   51.29

  หนี้สินไม่หมุนเวียน                                                                                                

  เงินกู้ยืมระยะยาวจากกิจการที่เกี่ยวข้องกัน -                      2,000.00    10.94    -           -        2,300.00    8.10
  สุทธิจากส่วนที่ถึงกำหนดชำระภายในหนึ่งปี                                                                               

  เงินกู้ระยะยาวจากธนาคาร - สุทธิจากส่วนที่ถึงกำหนดชำระภายในหนึ่งปี  4,300.00    23.53    700.00      3.02     6,000.00    21.14

  หุ้นกู้ชนิดไม่มีประกัน - สุทธิจากส่วนที่ถึงกำหนดชำระภายในหนึ่งปี        699.31      3.83     998.15      4.31     1,647.50    5.81

  เงินวางประกันการเช่า                                      -           -        0.72        0.00     0.72        0.00

  สำรองผลประโยชน์ระยะยาวของพนักงาน                         59.06       0.32     71.08       0.31     79.17       0.28

  รวมหนี้สินไม่หมุนเวียน                                       7,058.37    38.62    1,769.94    7.64     10,027.39   35.33

  รวมหนี้สิน                                                16,185.30   88.57    19,663.59   84.89    24,584.20   86.62

  ส่วนของผู้ถือหุ้น                                                                                                  

  ทุนที่ออกและชำระแล้ว                                       1,150.00    6.29     1,725.00    7.45     1,725.00    6.08

  ส่วนเกินมูลค่าหุ้น                                           141.19      0.77     715.42      3.09     715.42      2.52

  ผลต่างจากการปรับโครงสร้างผู้ถือหุ้น                            4.19        0.02     4.19        0.02     4.19        0.01

  กำไรสะสมจัดสรรแล้ว - สำรองตามกฎหมาย                      76.70       0.42     99.90       0.43     130.63      0.46

  กำไรสะสมยังไม่ได้จัดสรร                                    717.38      3.93     954.57      4.12     1,221.18    4.30

  รวมส่วนของผู้ถือหุ้น                                         2,089.46    11.43    3,499.08    15.11    3,796.41    13.38

  รวมหนี้สินและส่วนของผู้ถือหุ้น                                  18,274.76   100.00   23,162.66   100.00   28,380.61   100.00
  ---------------------------------------------------------------------------------------------------------------------

ที่มา : งบการเงินรวมของบริษัท เอเซียเสริมกิจลีสซิ่ง จำกัด (มหาชน) ตรวจสอบโดยผู้สอบบัญชี
สำหรับปี 2554 - 2556

  ---------------------------------------------------------------------------------------------------------
  งบกำไรขาดทุนเบ็ดเสร็จ                            2554                2555                2556       
  --------------------------------------------- ---------- -------- ---------- -------- ---------- --------
                                                ล้านบาท     ร้อยละ    ล้านบาท     ร้อยละ    ล้านบาท     ร้อยละ

  รายได้                                                                                            

  รายได้จากดอกผลเช่าซื้อ                            1,297.18   78.30    1,608.02   79.12    2,007.76   81.60

  รายได้จากการซื้อสิทธิเรียกร้อง                       88.16      5.32     100.10     4.93     91.84      3.73

  รายได้จากสัญญาเช่าการเงิน                         55.91      3.37     56.40      2.78     61.02      2.48

  รายได้ดอกเบี้ยเงินให้กู้ยืม                           5.55       0.33     10.35      0.51     14.31      0.58

  รายได้จากค่าปรับล่าช้า                             43.80      2.64     64.59      3.18     62.71      2.55

  รายได้จากการแนะนำลูกค้าเกี่ยวกับประกันภัย             97.94      5.91     143.95     7.08     169.10     6.87

  เงินปันผลรับ                                     0.06       0.00     0.07       0.00     0.11       0.00

  รายได้อื่น                                       68.14      4.11     48.92      2.41     53.55      2.18

  รวมรายได้                                      1,656.75   100.00   2,032.41   100.00   2,460.40   100.00

  ค่าใช้จ่าย                                                                                          

  ค่าใช้จ่ายในการขาย                               107.90     6.51     131.23     6.46     153.20     6.23

  ค่าใช้จ่ายในการบริหาร                             378.93     22.87    442.38     21.77    501.87     20.40

  หนี้สูญและหนี้สงสัยจะสูญ                             58.70      3.54     78.86      3.88     152.41     6.19

  ค่าใช้จ่ายทางการเงิน                              624.36     37.69    732.84     36.06    848.96     34.50

  ค่าใช้จ่ายภาษีเงินได้                               155.33     9.38     152.02     7.48     163.04     6.63

  รวมค่าใช้จ่าย                                    1,325.21   79.99    1,537.33   75.64    1,819.48   73.95

  กำไรสำหรับปี                                    331.54     20.01    495.08     24.36    640.92     26.05

  กำไรขาดทุนเบ็ดเสร็จอื่น:                                                                              

  ผลขาดทุนจากการประมาณการตามหลักคณิตศาสตร์ประกันภัย   -          -        (5.86)     (0.29)   -          -

  ผลกระทบของภาษีเงินได้                            -          -        1.17       0.06     -          -

  กำไรขาดทุนเบ็ดเสร็จรวมสำหรับปี                     331.54     20.01    490.39     24.13    640.92     26.05
  ---------------------------------------------------------------------------------------------------------

ที่มา : งบการเงินรวมของบริษัท เอเซียเสริมกิจลีสซิ่ง จำกัด (มหาชน) ตรวจสอบโดยผู้สอบบัญชี
สำหรับปี 2554 - 2556

  ---------------------------------------------------------------------------------------------------
  งบกระแสเงินสด                                                งบการเงินรวม                
  ----------------------------------------------------------- ------------- ------------ ------------
                                                              2554          2555         2556

  กระแสเงินสดจากกิจกรรมดำเนินงาน                                                            

  กำไรก่อนภาษี                                                  486.87        647.10       803.96

  รายการปรับกระทบยอดกำไรก่อนภาษีเป็นเงินสดรับ                                                  
  (จ่าย)จากกิจกรรมดำเนินงาน                                                                 

  หนี้สูญและค่าเผื่อหนี้สงสัยจะสูญ                                      58.70         78.86        152.41

  ค่าเผื่อการลดมูลค่าของสินทรัพย์รอการขาย                             0.59          4.71         9.55

  ค่าเผื่อการลดค่าของเงินลงทุนระยะยาวอื่น (โอนกลับ)                    (0.03)        -            -

  ค่าเสื่อมราคา                                                  14.87         16.25        18.94

  ค่าตัดจำหน่ายสินทรัพย์ไม่มีตัวตนและอุปกรณ์                             2.73          3.07         3.21

  กำไรจาการปรับมูลค่าเงินลงทุน                                     (0.86)        (1.61)       (0.80)

  กำไรจากการขายอุปกรณ์และยานพาหนะ                               (0.99)        (2.57)       (2.48)

  สำรองผลประโยชน์ระยะยาวของพนักงาน                              7.17          6.62         8.09

  รายได้ดอกเบี้ย                                                 (1,428.16)    (1,752.09)   (2,153.83)

  ค่าใช้จ่ายดอกเบี้ย                                               621.23        730.30       846.29

  เงินปันผลรับ                                                   (0.06)        (0.07)       (0.11)

  ขาดทุนจากการดำเนินงานก่อนการเปลี่ยนแปลงในสินทรัพย์และหนี้สินดำเนินงาน   (237.95)      (269.43)     (314.77)

  สินทรัพย์ดำเนินงาน (เพิ่มขึ้น) ลดลง                                                            

  ลูกหนี้ตามสัญญาเช่าซื้อ                                            (2,316.35)    (4,833.13)   (5,144.66)

  ลูกหนี้ตามสัญญาเช่าการเงิน                                        (25.07)       (48.18)      (99.45)

  ลูกหนี้จากการซื้อสิทธิเรียกร้อง                                      (154.37)      (124.52)     61.59

  ลูกหนี้เงินให้กู้ยืม                                                (38.79)       (52.75)      12.73

  สินทรัพย์รอการขาย                                              (6.56)        (27.71)      (31.55)

  สินทรัพย์หมุนเวียนอื่น                                             33.30         (67.21)      (1.31)

  สินทรัพย์ไม่หมุนเวียนอื่น                                           (35.24)       (46.94)      (51.91)

  หนี้สินดำเนินงานเพิ่มขึ้น                                                                      

  หนี้สินหมุนเวียนอื่น                                               28.17         37.17        54.81

  เงินวางประกันการเช่า                                           -             0.72         -

  เงินสดใช้ไปในกิจกรรมดำเนินงาน                                   (2,752.85)    (5,431.98)   (5,514.51)

  เงินสดจ่ายผลประโยชน์ระยะยาวของพนักงาน                           (1.28)        (0.46)       -

  หนี้สูญได้รับคืน                                                  -             19.03        13.03

  ดอกเบี้ยรับ                                                    1,410.19      1,692.24     2,085.88

  ดอกเบี้ยจ่าย                                                   (627.39)      (733.67)     (869.21)

  จ่ายภาษีเงินได้                                                 (133.98)      (150.63)     (170.47)

  เงินสดสุทธิใช้ไปในกิจกรรมดำเนินงาน                                (2,105.31)    (4,605.49)   (4,455.27)

  กระแสเงินสดจากกิจกรรมลงทุน                                                                

  ซื้ออุปกรณ์และยานพาหนะ                                          (22.79)       (19.90)      (18.77)

  ซื้อสินทรัพย์ไม่มีตัวตน                                             (2.64)        (1.32)       (2.48)

  เงินสดรับจากการจำหน่ายอุปกรณ์และยานพาหนะ                         0.99          2.58         2.81

  เงินปันผลรับ                                                   0.06          0.07         0.11

  เงินสดสุทธิได้มาจาก (ใช้ไปใน) กิจกรรมลงทุน                         (24.38)       (18.58)      (18.34)

  กระแสเงินสดจากกิจกรรมจัดหาเงิน                                                             

  เงินกู้ยืมระยะสั้นจากธนาคารเพิ่มขึ้น (ลดลง)                           176.50        (171.25)     1,170.97

  เงินกู้ยืมระยะสั้นจากกิจการที่เกี่ยวข้องกันลดลง                          (60.00)       -            -

  เงินกู้ยืมระยะสั้นอื่นเพิ่มขึ้น                                         1,334.90      3,440.20     1,331.00

  เงินกู้ยืมระยะยาวจากบุคคลและกิจการที่เกี่ยวข้องกันเพิ่มขึ้น                 -             -            2,300.00

  จ่ายชำระคืนเงินกู้ยืมระยะยาวจากกิจการที่เกี่ยวข้องกัน                    -             (300.00)     (2,000.00)

  เงินกู้ยืมระยะยาวจากธนาคารเพิ่มขึ้น                                 2,720.00      700.00       5,300.00

  จ่ายชำระคืนเงินกู้ยืมระยะยาวจากธนาคาร                             (1,500.00)    (1,300.00)   (4,300.00)

  เงินปันผลจ่าย                                                  (202.40)      (230.00)     (343.59)

  เงินสดรับจากการออกหุ้นเพิ่มทุน                                     -             1,150.00     -

  ค่าใช้จ่ายในการออกหุ้นเพิ่มทุน                                      -             (0.77)       -

  จ่ายชำระหุ้นกู้ครบกำหนด                                          -             -            (700.00)

  เงินสดรับจากการออกหุ้นกู้                                         -             1,000.00     1,750.00

  เงินสดสุทธิได้มาจากกิจกรรมจัดหาเงิน                                2,469.00      4,288.18     4,508.39

  เงินสดและรายการเทียบเท่าเงินสดเพิ่มขึ้น (ลดลง) สุทธิ                  339.31        (335.88)     34.77

  เงินสดและรายการเทียบเท่าเงินสดต้นปี                               81.76         421.08       85.19

  เงินสดและรายการเทียบเท่าเงินสดปลายปี                             421.08        85.19        119.97
  ---------------------------------------------------------------------------------------------------

ที่มา : งบการเงินรวมของบริษัท เอเซียเสริมกิจลีสซิ่ง จำกัด (มหาชน) ตรวจสอบโดยผู้สอบบัญชี
สำหรับปี 2554 - 2556

3) อัตราส่วนทางการเงิน

  --------------------------------------------------------------------------------
  อัตราส่วนทางการเงิน                                 งบการเงินรวม            
  ------------------------------------------------ ------------- -------- --------
                                                   2554          2555     2556

  อัตราส่วนแสดงความสามารถในการหากำไร                                        

  อัตราดอกเบี้ยรับ ^(1/) (%)                           8.61          8.74     8.52

  อัตราดอกเบี้ยจ่าย ^(1/) (%)                          4.20          4.22     3.87

  ส่วนต่างอัตราดอกเบี้ย (%)                             4.41          4.52     4.65

  อัตรากำไรสุทธิ (%)                                  20.01         24.13    26.05

  อัตราผลตอบแทนผู้ถือหุ้น (%)                            17.07         17.12    17.92

  อัตราส่วนแสดงประสิทธิภาพในการดำเนินงาน                                       

  อัตราผลตอบแทนจากสินทรัพย์ (%)                        1.94          2.38     2.48

  อัตราการหมุนของสินทรัพย์ (เท่า)                        0.10          0.10     0.10

  อัตราส่วนวิเคราะห์นโยบายทางการเงิน                                           

  อัตราส่วนหนี้สินต่อส่วนของผู้ถือหุ้น (เท่า)                   7.90          5.62     6.48

  อัตราส่วนเงินให้กู้ต่อเงินกู้ (เท่า)                        1.12          1.19     1.16

  อัตราส่วนคุณภาพสินทรัพย์                                                      

  อัตราส่วนค่าเผื่อหนี้สงสัยจะสูญต่อสินเชื่อรวม (%)             1.07          0.97     1.04

  อัตราส่วนหนี้สูญต่อสินเชื่อรวม (%)                        0.25          0.21     0.11

  อัตราส่วนเงินให้สินเชื่อที่หยุดรับรู้รายได้ต่อสินเชื่อรวม (%)      0.42          0.50     0.49

  อัตราส่วนค่าเผื่อหนี้สงสัยจะสูญต่อเงินให้สินเชื่อที่หยุดรับรู้รายได้   252.52        192.98   211.81
  (%)                                                                     
  --------------------------------------------------------------------------------

หมายเหตุ: ^(1/) ดอกเบี้ยรับเป็นอัตรา Effective Rate และ
ดอกเบี้ยจ่ายรวมค่าธรรมเนียมการอาวัลและการค้ำประกันเงินกู้

14. การวิเคราะห์และคำอธิบายของฝ่ายจัดการ

1)  ภาพรวมของผลการดำเนินงานที่ผ่านมา

สำหรับผลประกอบการของบริษัทและบริษัทย่อย ณ วันที่ 31 ธันวาคม 2556 มีสินทรัพย์รวมจำนวน
28,380.61 ล้านบาท เพิ่มขึ้นจาก 23,162.66 ล้านบาท ณ สิ้นปี 2555 หรือเพิ่มขึ้นร้อยละ
22.53 เป็นผลมาจากการเติบโตของพอร์ตสินเชื่อจากการขยายตัวของธุรกิจ
โดยการให้สินเชื่อขยายตัวร้อยละ 9.63 จาก 19,286.15 ล้านบาทในปี 2555 เป็น 21,142.67
ล้านบาท ในปี 2556

สำหรับหนี้สินรวม ณ วันที่ 31 ธันวาคม 2556 เท่ากับ 24,584.20 ล้านบาท เพิ่มขึ้นจาก
19,663.59 ล้านบาท ณ สิ้นปี 2555 หรือเพิ่มขึ้นร้อยละ 25.02

ส่วนของผู้ถือหุ้น ณ วันที่ 31 ธันวาคม 2556 เท่ากับ 3,796.41 ล้านบาท เพิ่มขึ้นจาก 3,499.08
ล้านบาท ณ สิ้นปี 2555 หรือเพิ่มขึ้นร้อยละ 8.50
ซึ่งเป็นผลมาจากผลการดำเนินงานที่ดีขึ้นส่งผลให้กำไรสะสมของบริษัทและบริษัทย่อยที่เพิ่มมากขึ้น
โดยมีทุนชำระแล้วจำนวน 1,725.00 ล้านบาทและมีกำไรสะสมเท่ากับ 1,351.81 ล้านบาท

รายได้รวมในปี 2556 มีจำนวน 2,460.40 ล้านบาท เพิ่มขึ้นจาก 2,032.41 ล้านบาท ในปี
2555 หรือเพิ่มขึ้นร้อยละ 21.06 เป็นผลมาจากการเติบโตของพอร์ตสินเชื่อ
โดยมีรายได้หลักจากการให้บริการสินเชื่อเช่าซื้อ คิดเป็นร้อยละ 81.60 ของรายได้รวมในปี 2556
และคิดเป็นร้อยละ 79.12 ของรายได้รวมในปี 2555
และรองลงมาเป็นรายได้จากการซื้อสิทธิเรียกร้อง (บริการแฟคตอริ่ง) คิดเป็นร้อยละ 3.73
ของรายได้รวมในปี 2556 และร้อยละ 4.93 ของรายได้รวมในปี 2555
และรายได้จากสัญญาเช่าการเงิน (ให้บริการสินเชื่อลีสซิ่ง) คิดเป็นร้อยละ 2.48
ของรายได้รวมในปี 2556 และร้อยละ 2.78 ของรายได้รวมในปี 2555 และรายได้อื่น เช่น
รายได้ค่าปรับล่าช้า รายได้จากการแนะนำลูกค้าเกี่ยวกับประกันภัย รายได้จากสินเชื่อส่วนบุคคล
และรายได้จากสินเชื่อแก่ผู้จัดจำหน่ายรถยนต์ เป็นต้น คิดเป็นร้อยละ 12.19 ของรายได้รวมในปี
2556 และร้อยละ 13.17 ของรายได้รวมในปี 2555

สำหรับค่าใช้จ่ายรวม (รวมหนี้สูญและหนี้สงสัยจะสูญ ค่าใช้จ่ายทางการเงิน
และภาษีเงินได้นิติบุคคล) เท่ากับ 1,819.48 ล้านบาทในปี 2556 และ 1,537.33 ล้านบาทในปี
2555 หรือเพิ่มขึ้นร้อยละ 18.35 โดยมีค่าใช้จ่ายในการขายและบริหาร คิดเป็นร้อยละ 36.00
ของค่าใช้จ่ายรวมในปี 2556 และร้อยละ 37.31 ของค่าใช้จ่ายรวมในปี 2555
หนี้สูญและหนี้สงสัยจะสูญคิดเป็นร้อยละ 8.38 ค่าใช้จ่ายรวมในปี 2556 และร้อยละ 5.13
ของค่าใช้จ่ายรวมในปี 2555 ค่าใช้จ่ายทางการเงิน คิดเป็นร้อยละ 46.66 ของค่าใช้จ่ายรวมในปี
2556 และร้อยละ 47.67 ของค่าใช้จ่ายรวมในปี 2555 และภาษีเงินได้นิติบุคคล คิดเป็นร้อยละ
8.96 ของค่าใช้จ่ายรวมในปี 2556 และร้อยละ 9.89 ของค่าใช้จ่ายรวมในปี 2555

ค่าใช้จ่ายในการขายและบริหารเมื่อคิดเป็นจำนวนเงิน ในปี 2556 มีจำนวน 655.07 ล้านบาท
เพิ่มขึ้นจาก 573.61 ล้านบาท ในปี 2555 หรือเพิ่มขึ้นร้อยละ 14.20
แต่เมื่อพิจารณาเป็นร้อยละของรายได้รวมลดลงจากร้อยละ 28.22 ของรายได้รวมในปี 2555
เป็นร้อยละ 26.62 ของรายได้รวมในปี 2556

ค่าใช้จ่ายทางการเงินในปี 2556 มีจำนวน 848.96 ล้านบาท เพิ่มขึ้นจาก 732.84 ล้านบาท ในปี
2555 หรือเพิ่มขึ้นร้อยละ 15.85
เนื่องจากปริมาณเงินกู้ยืมที่มากขึ้นอันเป็นผลมาจากพอร์ตสินเชื่อขยายตัว
ขณะที่เมื่อพิจารณาเป็นร้อยละของรายได้รวมลดลงจากร้อยละ 36.06 ของรายได้รวมในปี 2555
เป็นร้อยละ 34.50 ของรายได้รวมในปี 2556 ซึ่งเป็นผลมาจากการลดลงของอัตราดอกเบี้ย

กำไรสำหรับปี 2556 เท่ากับ 640.92 ล้านบาท เพิ่มขึ้นจาก 495.08 ล้านบาท ในปี 2555
หรือเพิ่มขึ้นร้อยละ 29.46 โดยในปี 2556
มีการปรับปรุงรายการผลขาดทุนจากประมาณการตามหลักคณิตศาสตร์ประกันภัยและผลกระทบของภาษีเงินได้สำหรับพนักงานหลังออกจากงาน
ตามการเปลี่ยนแปลงนโยบายบัญชี จึงได้ปรับผลกระทบดังกล่าวในงบการเงินของปี 2555
เพื่อให้สามารถสะท้อนรายการเปรียบเทียบได้ ทำให้มีกำไรเบ็ดเสร็จในปี 2556 และ 2555
(ภายหลังการปรับปรุงรายการข้างต้น) จำนวน 640.92 ล้านบาท และ 490.39 ล้านบาท
ตามลำดับ คิดเป็นเพิ่มขึ้นร้อยละ 30.70 สำหรับอัตรากำไรสุทธิ (Net Profit Margin) และ
อัตราผลตอบแทนผู้ถือหุ้น (Return on Equity) ในปี 2556 อยู่ที่ร้อยละ 26.05 และร้อยละ
17.92 ตามลำดับ เพิ่มขึ้นเมื่อเทียบกับร้อยละ 24.13 และร้อยละ 17.12 ใน ณ สิ้นปี 2555
ตามลำดับ

พอร์ตสินเชื่อในปี 2556 มีจำนวน 28,017.50 ล้านบาท เพิ่มขึ้นจาก 22,786.38 ล้านบาทในปี
2555 หรือคิดเป็นเพิ่มขึ้นร้อยละ 22.96 โดยมาจากการขยายตัวของการให้สินเชื่อ
ในขณะที่สัดส่วนสินเชื่อที่ไม่ก่อให้เกิดรายได้ (NPLs) ณ สิ้นปี 2556 เท่ากับร้อยละ 0.49
ของพอร์ตสินเชื่อรวม ลดลงจากร้อยละ 0.50 ของพอร์ตสินเชื่อรวม ณ สิ้นปี 2555 เป็น
ซึ่งสะท้อนให้เห็นคุณภาพของสินทรัพย์ของบริษัทและบริษัทย่อยที่อยู่ในเกณฑ์ที่ดีมาก
สำหรับอัตราส่วนค่าเผื่อหนี้สงสัยจะสูญ ต่อ สินเชื่อที่ไม่ก่อให้เกิดรายได้ (NPLs) เท่ากับร้อยละ
211.81 ณ สิ้นปี 2556 เพิ่มขึ้นจากร้อยละ 192.98 ณ สิ้นปี 2555
ซึ่งสะท้อนถึงความเพียงพอของการตั้งสำรองค่าเผื่อหนี้สงสัยจะสูญของบริษัทและบริษัทย่อย

2)  ผลการดำเนินงานที่ผ่านมาของแต่ละกลุ่มธุรกิจ

    1.  รายได้

รายได้รวมของบริษัทและบริษัทย่อยในปี 2554 - 2556 มีจำนวน 1,656.75 ล้านบาท 2,032.41
ล้านบาท และ 2,460.40 ล้านบาท ตามลำดับ โดยรายได้ส่วนใหญ่มาจากรายได้ดอกผลเช่าซื้อ
นอกจากนั้นเป็นรายได้จากการซื้อสิทธิเรียกร้อง รายได้จากสัญญาเช่าการเงิน และรายได้อื่น เช่น
รายได้จากรายได้จากดอกเบี้ยจากเงินให้กู้ยืม ค่าปรับล่าช้า
และรายได้จากการให้บริการด้านประกันภัย เป็นต้น มีรายละเอียด ดังนี้

รายได้จากดอกผลเช่าซื้อ

รายได้จากดอกผลเช่าซื้อในปี 2554 - 2556 มีจำนวน 1,297.18 ล้านบาท 1,608.02 ล้านบาท
และ 2,007.76 ล้านบาท ตามลำดับ โดยในปี 2555 เพิ่มขึ้นร้อยละ 23.96 จากปี 2554
และในปี 2556 เพิ่มขึ้นร้อยละ 24.86 จากปี 2555
การเพิ่มขึ้นดังกล่าวเป็นผลมาจากการขยายยอดสินเชื่อเช่าซื้อใหม่
ซึ่งมียอดลูกหนี้ตามสัญญาเช่าซื้อก่อนหักค่าเผื่อหนี้สงสัยจะสูญ (ไม่รวมลูกหนี้ตามคำพิพากษา) ณ สิ้นปี
2554 - 2556 เท่ากับ 16,124.25 ล้านบาท 20,998.84 ล้านบาท และ 26,205.01 ล้านบาท
ตามลำดับ โดยยอดลูกหนี้ดังกล่าวขยายตัวเพิ่มขึ้นอย่างต่อเนื่อง ทั้งนี้
สัดส่วนรายได้จากดอกผลเช่าซื้อในปี 2554 - 2556 คิดเป็นร้อยละ 78.30 ร้อยละ 79.12
และร้อยละ 81.60 ของรายได้รวมของบริษัทและบริษัทย่อย ตามลำดับ

รายได้จากการซื้อสิทธิเรียกร้อง

รายได้จากการซื้อสิทธิเรียกร้องจากการให้บริการสินเชื่อแฟคตอริ่งของบริษัทย่อย โดยในปี 2554 -
2556 มีจำนวน 88.16 ล้านบาท 100.10 ล้านบาท และ 91.84 ล้านบาท ตามลำดับ โดยในปี
2555 เพิ่มขึ้นร้อยละ 13.54 จากปี 2554 และในปี 2556 ลดลงร้อยละ 8.25 จากปี 2555
การเพิ่มขึ้นในปี 2555 เป็นผลมาจากบริษัทย่อยขยายการให้สินเชื่อตามสภาวะเศรษฐกิจที่ฟื้นตัว
ทำให้มีความต้องการใช้เงินทุนหมุนเวียนจากลูกค้าเพิ่มขึ้น สำหรับการลดลงในปี 2556
เป็นผลมาจาก
บริษัทย่อยมีนโยบายขยายการให้สินเชื่ออย่างระมัดระวังตามปัญหาเศรษฐกิจในประเทศ
ซึ่งมียอดลูกหนี้จากการซื้อสิทธิเรียกร้องก่อนหักค่าเผื่อหนี้สงสัยจะสูญ (ไม่รวมลูกหนี้ตามคำพิพากษา)
ณ สิ้นปี 2554 - 2556 เท่ากับ 865.96 ล้านบาท 990.48 ล้านบาท และ 928.88 ล้านบาท
ตามลำดับ ทั้งนี้ สัดส่วนรายได้จากการซื้อสิทธิเรียกร้องในปี 2554 - 2556 คิดเป็นร้อยละ 5.32
ร้อยละ 4.93 และร้อยละ 3.73 ของรายได้รวมของบริษัทและบริษัทย่อย ตามลำดับ

รายได้จากสัญญาเช่าการเงิน

รายได้จากสัญญาเช่าการเงินของบริษัทย่อยในปี 2554 - 2556 มีจำนวน 55.91 ล้านบาท 56.40
ล้านบาท และ 61.02 ล้านบาท ตามลำดับ โดยในปี 2555 เพิ่มขึ้นร้อยละ 0.88 จากปี 2554
และในปี 2556 เพิ่มขึ้นร้อยละ 8.19 จากปี 2555
การเพิ่มขึ้นดังกล่าวเป็นผลมาจากการขยายยอดสัญญาเช่าทางการเงินใหม่
ซึ่งยอดลูกหนี้ตามสัญญาเช่าการเงินก่อนหักค่าเผื่อหนี้สงสัยจะสูญ (ไม่รวมลูกหนี้ตามคำพิพากษา) ณ
สิ้นปี 2554 - 2556 เท่ากับ 635.25 ล้านบาท 684.47 ล้านบาท และ 784.83 ล้านบาท
ตามลำดับ ทั้งนี้ สัดส่วนรายได้จากสัญญาเช่าการเงินในปี 2554 - 2556 คิดเป็นร้อยละ 3.37
ร้อยละ 2.78 และร้อยละ 2.48 ของรายได้รวมของบริษัทและบริษัทย่อย ตามลำดับ

รายได้อื่น

รายได้อื่นของบริษัท ได้แก่ รายได้ดอกเบี้ยจากเงินให้กู้ยืม รายได้จากค่าปรับล่าช้า
รายได้จากการแนะนำลูกค้าเกี่ยวกับประกันภัย เงินปันผลรับ
รายได้ค่าธรรมเนียมและบริการด้านทะเบียน รายได้จากการให้บริการสินเชื่อส่วนบุคคล
และรายได้จากการให้บริการสินเชื่อแก่ผู้จัดจำหน่ายรถยนต์ เป็นต้น
รายได้อื่นของบริษัทและบริษัทย่อยในปี 2554 - 2556 มีจำนวน 215.49 ล้านบาท 267.89
ล้านบาท และ 299.78 ล้านบาท ตามลำดับ โดยในปี 2555 เพิ่มขึ้นร้อยละ 24.32 จากปี 2554
และในปี 2556 เพิ่มขึ้นร้อยละ 11.90 จากปี 2555
การเพิ่มขึ้นมีปัจจัยหลักมาจากรายได้จากการแนะนำลูกค้าเกี่ยวกับประกันภัยเพิ่มขึ้นตามพอร์ตสินเชื่อของบริษัทที่ขยายตัว
ซึ่งรายได้จากการแนะนำลูกค้าเกี่ยวกับประกันภัยในปี 2554 - 2556 มีจำนวน 97.94 ล้านบาท
143.95 ล้านบาท และ 169.10 ล้านบาท ตามลำดับ คิดเป็นเพิ่มขึ้นร้อยละ 46.98 และร้อยละ
17.47 ในปี 2555 และปี 2556 ตามลำดับ

2.  ค่าใช้จ่าย

ค่าใช้จ่ายรวม (รวมหนี้สูญและหนี้สงสัยจะสูญ ค่าใช้จ่ายทางการเงิน และค่าใช้จ่ายภาษีเงินได้)
ของบริษัทและบริษัทย่อยในปี 2554 - 2556 มีจำนวน 1,325.21 ล้านบาท 1,537.33 ล้านบาท
และ 1,819.48 ล้านบาท ตามลำดับ โดยในปี 2555 เพิ่มขึ้นร้อยละ 16.01 จากปี 2554
และในปี 2556 เพิ่มขึ้นร้อยละ 18.35 จากปี 2555 ค่าใช้จ่ายรวมส่วนใหญ่ ได้แก่
ค่าใช้จ่ายทางการเงิน รองลงมาเป็นค่าใช้จ่ายในการขายและบริหาร หนี้สูญและหนี้สงสัยจะสูญ
และภาษีเงินได้นิติบุคคล โดยมีรายละเอียด ดังนี้

ค่าใช้จ่ายในการขายและบริหาร

ค่าใช้จ่ายในการขายและบริหารของบริษัทและบริษัทย่อยในปี 2554 - 2556 มีจำนวน 486.83
ล้านบาท 573.61 ล้านบาท และ 655.07 ล้านบาท ตามลำดับ โดยในปี 2555 เพิ่มขึ้นร้อยละ
17.83 จากปี 2554 และในปี 2556 เพิ่มขึ้นร้อยละ 14.20 จากปี 2555
การเพิ่มขึ้นของค่าใช้จ่ายในการขายและบริหารส่วนใหญ่เป็นไปตามพอร์ตสินเชื่อที่ขยายตัวของบริษัท
ซึ่งมีสัดส่วนค่าใช้จ่ายขายและบริหารในปี 2554 - 2556 เท่ากับร้อยละ 36.74 ร้อยละ 37.31
และร้อยละ 36.00 ของค่าใช้จ่ายรวม ตามลำดับ ค่าใช้จ่ายในการขายและบริหารส่วนใหญ่
ประกอบด้วย เงินเดือน โบนัส และค่าใช้จ่ายพนักงาน คิดเป็นสัดส่วนร้อยละ 25.17 ร้อยละ
25.77 และร้อยละ 24.66 ของค่าใช้จ่ายรวมในปี 2554 - 2556 ตามลำดับ

หนี้สูญและหนี้สงสัยจะสูญ

ค่าใช้จ่ายหนี้สูญและหนี้สงสัยจะสูญของบริษัทและบริษัทย่อยในปี 2554 - 2556 มีจำนวน 58.70
ล้านบาท 78.86 ล้านบาท และ 152.41 ล้านบาท ตามลำดับ โดยในปี 2555 เพิ่มขึ้นร้อยละ
34.34 จากปี 2554 และในปี 2556 เพิ่มขึ้นร้อยละ 93.27 จากปี 2555 โดยการเพิ่มขึ้นในปี
2555 และ 2556 เป็นไปตามพอร์ตสินเชื่อของบริษัทที่เติบโตขึ้น ทั้งนี้
บริษัทมีอัตราส่วนเงินให้สินเชื่อที่หยุดรับรู้รายได้ต่อสินเชื่อรวม ในปี 2554 - 2556 เท่ากับร้อยละ
0.42 ร้อยละ 0.50 และร้อยละ 0.49 ตามลำดับ ซึ่งอยู่ในเกณฑ์ที่ดี
โดยหนี้สูญและหนี้สงสัยจะสูญคิดเป็นสัดส่วนร้อยละ 4.43 ร้อยละ 5.13 และร้อยละ 8.38
ของค่าใช้จ่ายรวมในปี 2554 - 2556 ตามลำดับ นอกจากนี้
นโยบายในการตั้งสำรองหนี้สงสัยจะสูญมีรายละเอียดใน (ข้อ 4 ทรัพย์สินที่ใช้ในการประกอบธุรกิจ)

ค่าใช้จ่ายทางการเงิน

ค่าใช้จ่ายทางการเงินถือเป็นต้นทุนหลักในการดำเนินธุรกิจของบริษัท ซึ่งประกอบด้วย ดอกเบี้ยจ่าย
และค่าธรรมเนียมจากการค้ำประกัน ค่าใช้จ่ายทางการเงินของบริษัทและบริษัทย่อยในปี 2554 -
2556 มีจำนวน 624.36 ล้านบาท 732.84 ล้านบาท และ 848.96 ล้านบาท ตามลำดับ โดยในปี
2555 เพิ่มขึ้นร้อยละ 17.37 จากปี 2554 และในปี 2556 เพิ่มขึ้นร้อยละ 15.85 จากปี 2555
การเพิ่มขึ้นของค่าใช้จ่ายทางการเงิน เป็นผลมาจากปริมาณเงินกู้ยืมที่เพิ่มขึ้น
เพื่อนำมารองรับการขยายตัวของพอร์ตสินเชื่อ โดยในปี 2554 - 2556
ค่าใช้จ่ายทางการเงินมีสัดส่วนเท่ากับร้อยละ 47.11 ร้อยละ 47.67 และร้อยละ 46.66
ของค่าใช้จ่ายรวม ตามลำดับ

ค่าใช้จ่ายภาษีเงินได้

ค่าใช้จ่ายภาษีเงินได้ของบริษัทและบริษัทย่อยในปี 2554 - 2556 มีจำนวน 155.33 ล้านบาท
152.02 ล้านบาท และ 163.04 ล้านบาท ตามลำดับ โดยในปี 2555 ลดลงร้อยละ 2.13 จากปี
2554 สำหรับค่าใช้จ่ายภาษีเงินได้ในปี 2555 ที่ลดลงเล็กน้อย
เป็นผลมาจากอัตราภาษีเงินได้นิติบุคคลที่ปรับฐานลดลงจากร้อยละ 30 เป็นร้อยละ 23
ตามพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร
(ฉบับที่ 530) พ.ศ. 2554 และในปี 2556 เพิ่มขึ้นร้อยละ 7.25 จากปี 2555
เนื่องจากกำไรก่อนค่าใช้จ่ายภาษีเงินได้ที่เพิ่มสูงขึ้น
ในขณะที่อัตราภาษีเงินได้นิติบุคคลลดลงจากร้อยละ 23 ในปี 2555 เป็นร้อยละ 20 ในปี 2556
ตามพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร
(ฉบับที่ 530) พ.ศ. 2554

3.  กำไรเบ็ดเสร็จรวม

กำไรสำหรับปี 2554 - 2556 ของบริษัทและบริษัทย่อย มีจำนวน 331.54 ล้านบาท 495.08
ล้านบาท และ 640.92 ล้านบาท ตามลำดับ โดยในปี 2555 เพิ่มขึ้นร้อยละ 49.33 จากปี 2554
และในปี 2556 เพิ่มขึ้นร้อยละ 29.46 จากปี 2555 ตามผลประกอบการที่ดีขึ้นของบริษัท โดยในปี
2556
มีการปรับปรุงรายการผลขาดทุนจากประมาณการตามหลักคณิตศาสตร์ประกันภัยและผลกระทบของภาษีเงินได้สำหรับพนักงานหลังออกจากงาน
ตามการเปลี่ยนแปลงนโยบายบัญชี จึงได้ปรับผลกระทบดังกล่าวในงบการเงินของปี 2555
เพื่อให้สามารถสะท้อนรายการเปรียบเทียบได้ ทำให้มีกำไรเบ็ดเสร็จรวมในปี 2554 - 2556
(ภายหลังการปรับปรุงรายการข้างต้น) เท่ากับ 331.54 ล้านบาท 490.39 ล้านบาท และ
640.92 ล้านบาท ตามลำดับ คิดเป็นเพิ่มขึ้นร้อยละ 47.91 และ 30.70 ในปี 2555 และ 2556
ตามลำดับ

ทั้งนี้ อัตราส่วนกำไรสุทธิของบริษัทในปี 2554 - 2556 เท่ากับร้อยละ 20.01 ร้อยละ 24.13
และร้อยละ 26.05 ตามลำดับ สำหรับกำไรต่อหุ้นถัวเฉลี่ยถ่วงน้ำหนักในปี 2554 - 2556 เท่ากับ
1.44 บาทต่อหุ้น 1.65 บาทต่อหุ้น และ 1.86 บาทต่อหุ้น ตามลำดับ

อย่างไรก็ตาม
บริษัทและบริษัทย่อยมีความสามารถรักษาระดับส่วนต่างอัตราดอกเบี้ยได้อย่างเหมาะสม
แม้ว่าจะมีการแข่งขันด้านดอกเบี้ยที่รุนแรงในตลาด
นอกจากนี้บริษัทและบริษัทย่อยยังให้ความสำคัญกับการบริหารความเสี่ยง (Risk Management)
เน้นรักษาคุณภาพสินเชื่อดูแลสัดส่วนระหว่างยอดสินเชื่อรถยนต์ใหม่และรถยนต์ใช้แล้ว
โดยเน้นการให้สินเชื่อเช่าซื้อรถยนต์ประเภทที่ให้ผลตอบแทนสูงในขณะที่ความเสี่ยงยังอยู่ในเกณฑ์ที่กำหนดไว้
เช่น รถยนต์ใช้แล้ว รถยนต์เพื่อการพาณิชย์มากกว่ารถยนต์ส่วนบุคคล
สำหรับสินเชื่อลีสซิ่งและแฟคตอริ่ง บริษัทย่อยมีการกำหนดอัตราดอกเบี้ยรับไม่ให้ต่ำเกินไป
แต่สามารถแข่งขันกับคู่แข่งขันในตลาดได้

3)  การวิเคราะห์ฐานะการเงิน

2.  1.  สินทรัพย์

สินทรัพย์รวมของบริษัทและบริษัทย่อย ณ สิ้นปี 2554 - 2556 มีจำนวน 18,274.76 ล้านบาท
23,162.66 ล้านบาท และ 28,380.61 ล้านบาท ตามลำดับ โดย ณ สิ้นปี 2555 เพิ่มขึ้นร้อยละ
26.75 จากสิ้นปี 2554 และ ณ สิ้นปี 2556 เพิ่มขึ้นร้อยละ 22.53 จากสิ้นปี 2555
โดยสินทรัพย์รวมที่เพิ่มขึ้นต่อเนื่องเป็นผลมาจากการขยายตัวของลูกหนี้ตามสัญญาเช่าซื้อ
(สุทธิจากการหักค่าเผื่อหนี้สงสัยจะสูญ) ซึ่งเป็นสินทรัพย์หลักของบริษัทและบริษัทย่อย
โดยคิดเป็นสัดส่วนร้อยละ 87.49 ร้อยละ 89.97 และร้อยละ 91.55 ของสินทรัพย์รวม ณ สิ้นปี
2554 - 2556 ตามลำดับ ทั้งนี้ รายละเอียดของลูกหนี้ประเภทต่าง ๆ ของบริษัทและบริษัทย่อย
แสดงไว้ในข้อ 4 ทรัพย์สินที่ใช้ในการประกอบธุรกิจ โดยสินทรัพย์หลักของบริษัทและบริษัทย่อย
สรุปได้ดังนี้

  3.1.1 ) ลูกหนี้ตามสัญญาเช่าซื้อ-สุทธิ

ลูกหนี้ตามสัญญาเช่าซื้อ-สุทธิ (ภายหลังหักค่าเผื่อหนี้สงสัยจะสูญ) ของบริษัทและบริษัทย่อย ณ สิ้นปี
2554 - 2556 มีจำนวน 15,987.97 ล้านบาท 20,840.45 ล้านบาท และ 25,980.61
ล้านบาท ตามลำดับ โดย ณ สิ้นปี 2555 เพิ่มขึ้นร้อยละ 30.35 จากสิ้นปี 2554 และ ณ สิ้นปี
2556 เพิ่มขึ้นร้อยละ 24.66 จากสิ้นปี 2555
ซึ่งลูกหนี้ตามสัญญาเช่าซื้อ-สุทธิที่เพิ่มขึ้นต่อเนื่องเป็นผลมาจากการขยายตัวพอร์ตสินเชื่อเช่าซื้อของบริษัทและบริษัทย่อย

  3.1.2) ลูกหนี้ตามสัญญาเช่าการเงิน-สุทธิ

ลูกหนี้ตามสัญญาเช่าการเงิน-สุทธิของบริษัทย่อย ณ สิ้นปี 2554 - 2556 มีจำนวน 616.95
ล้านบาท 675.27 ล้านบาท และ 776.63 ล้านบาท ตามลำดับ โดย ณ สิ้นปี 2555 เพิ่มขึ้นร้อยละ
9.45 จากสิ้นปี 2554 และ ณ สิ้นปี 2556 เพิ่มขึ้นร้อยละ15.01 จากสิ้นปี 2555
ซึ่งยอดลูกหนี้ตามสัญญาเช่าการเงิน-สุทธิเพิ่มขึ้น ตามสภาวะการฟื้นตัวของเศรษฐกิจ
แต่บริษัทย่อยยังคงนโยบายในการขยายสินเชื่ออย่างระมัดระวัง

  3.1.3) ลูกหนี้จากการซื้อสิทธิเรียกร้อง-สุทธิ

ลูกหนี้จากการซื้อสิทธิเรียกร้อง-สุทธิของบริษัทย่อย ณ สิ้นปี 2554 - 2556 มีจำนวน 831.17
ล้านบาท 939.37 ล้านบาท และ 874.45 ล้านบาท ตามลำดับ โดย ณ สิ้นปี 2555 เพิ่มขึ้นร้อยละ
13.02 จาก ณ สิ้นปี 2554 และ ณ สิ้นปี 2556 ลดลงร้อยละ 6.91 จากสิ้นปี 2555
ซึ่งยอดลูกหนี้จากการซื้อสิทธิเรียกร้อง-สุทธิเพิ่มขึ้นตามที่บริษัทย่อยมีการขยายพอร์ตธุรกิจเพิ่มมากขึ้น
ตามสภาวะการฟื้นตัวของเศรษฐกิจ
ทำให้มีความต้องการในการใช้เงินทุนหมุนเวียนจากลูกค้าเพิ่มมากขึ้น อย่างไรก็ตาม
บริษัทย่อยยังคงนโยบายในการให้สินเชื่ออย่างระมัดระวัง สำหรับในปี 2556
ลูกหนี้จากการซื้อสิทธิเรียกร้อง-สุทธิที่ลดลงเป็นผลมาจากบริษัทย่อยมีนโยบายขยายการให้สินเชื่ออย่างระมัดระวังมากขึ้น

  คุณภาพลูกหนี้ของบริษัทและบริษัทย่อย

บริษัทและบริษัทย่อยมีการจัดชั้นลูกหนี้ตามสถานะของลูกหนี้แต่ละราย
ซึ่งเป็นไปตามเกณฑ์ที่บริษัทและบริษัทย่อยกำหนดขึ้นเพื่อประเมินคุณภาพของลูกหนี้
แนวทางการจัดชั้นลูกหนี้ตามสถานะของลูกหนี้ดังกล่าวใช้เพื่อประเมินและบริหารภายในบริษัทเท่านั้น
โดยบริษัทและบริษัทย่อยมิได้แบ่งประเภทลูกหนี้ตามอายุลูกหนี้ที่ค้างชำระในลักษณะเดียวกับบริษัทอื่นในอุตสาหกรรมเดียวกัน
ดังนั้น เพื่อประโยชน์ในการเปรียบเทียบ
บริษัทและบริษัทย่อยจึงได้จัดทำรายละเอียดเกี่ยวกับลูกหนี้ตามสัญญาเช่าซื้อและลูกหนี้ตามสัญญาเช่าการเงินแบ่งตามอายุลูกหนี้ที่ค้างชำระในลักษณะเดียวกับบริษัทอื่นในอุตสาหกรรมเดียวกัน
ดังนี้

ตารางแสดงลูกหนี้ตามสัญญาเช่าซื้อคงเหลือของบริษัทและบริษัทย่อยแบ่งตามอายุลูกหนี้ที่ค้างชำระ ณ
31 ธันวาคม 2556

+------------------------+------------------------+--------------------+
| อายุหนี้ค้างชำระ           | มูลค่าลูกหนี้               | ร้อยละ              |
|                        |                        |                    |
|                        | (ล้านบาท)               |                    |
+------------------------+------------------------+--------------------+
| ลูกหนี้ยังไม่ถึงกำหนดชำระ    | 24,292.65              | 92.70              |
+------------------------+------------------------+--------------------+
| ลูกหนี้ค้างชำระ 1 - 3 งวด  | 1,652.52               | 6.31               |
+------------------------+------------------------+--------------------+
| ลูกหนี้ค้างชำระ 4 - 6 งวด  | 146.95                 | 0.56               |
+------------------------+------------------------+--------------------+
| ลูกหนี้ค้างชำระ 7 - 12 งวด | 84.45                  | 0.32               |
+------------------------+------------------------+--------------------+
| ลูกหนี้ค้างชำระเกินกว่า 12   | 28.45                  | 0.11               |
| งวดขึ้นไป                |                        |                    |
+------------------------+------------------------+--------------------+
| ลูกหนี้ตามสัญญาเช่าซื้อรวม*   | 26,205.01              | 100.00             |
+------------------------+------------------------+--------------------+
| ค่าเผื่อหนี้สงสัยจะสูญ        | 224.40                 |                    |
+------------------------+------------------------+--------------------+
| ลูกหนี้ตามสัญญาเช่าซื้อสุทธิ    | 25,980.61              |                    |
+------------------------+------------------------+--------------------+

หมายเหตุ: * ลูกหนี้ตามสัญญาเช่าซื้อ
คำนวณจากลูกหนี้ตามสัญญาเช่าซื้อหลังหักดอกผลเช่าซื้อที่ยังไม่ถือเป็นรายได้
ก่อนหักค่าเผื่อหนี้สงสัยจะสูญ

เมื่อพิจารณาจากตารางข้างต้น ณ สิ้นปี 2556 ลูกหนี้ตามสัญญาเช่าซื้อของบริษัทและบริษัทย่อย
ส่วนใหญ่เป็นลูกหนี้ปกติและลูกหนี้ค้างชำระไม่เกิน 3 งวด เท่ากับ 25,945.17 ล้านบาท
คิดเป็นร้อยละ 99.01 ของลูกหนี้ตามสัญญาเช่าซื้อรวม
บริษัทและบริษัทย่อยมีระบบการควบคุมและติดตามหนี้ที่รัดกุมและมีประสิทธิภาพ
โดยการจัดเจ้าหน้าที่ดูแลและควบคุมการชำระเงินของลูกค้าแต่ละรายอย่างใกล้ชิด
ซึ่งหากลูกหนี้มีการค้างชำระ เจ้าหน้าที่ที่รับผิดชอบจะติดตามทวงถามทันที (ตามรายละเอียดข้อ
2.3.2 เรื่องการให้กู้ยืม)

ตารางแสดงลูกหนี้ตามสัญญาเช่าการเงินคงเหลือของบริษัทย่อยแบ่งตามอายุลูกหนี้ที่ค้างชำระ ณ 31
ธันวาคม 2556

+------------------------+------------------------+--------------------+
| อายุหนี้ค้างชำระ           | มูลค่าลูกหนี้               | ร้อยละ              |
|                        |                        |                    |
|                        | (ล้านบาท)               |                    |
+========================+========================+====================+
| ลูกหนี้ยังไม่ถึงกำหนดชำระ    | 784.83                 | 100.00             |
+------------------------+------------------------+--------------------+
| ลูกหนี้ค้างชำระ 1 - 3 งวด  | -                      | -                  |
+------------------------+------------------------+--------------------+
| ลูกหนี้ค้างชำระ 4 - 6 งวด  | -                      | -                  |
+------------------------+------------------------+--------------------+
| ลูกหนี้ค้างชำระ 7 - 12 งวด | -                      | -                  |
+------------------------+------------------------+--------------------+
| ลูกหนี้ค้างชำระเกินกว่า 12   | -                      | -                  |
| งวดขึ้นไป                |                        |                    |
+------------------------+------------------------+--------------------+
| ลูก                     | 784.83                 | 100.00             |
| หนี้ตามสัญญาเช่าการเงินรวม* |                        |                    |
+------------------------+------------------------+--------------------+
| ค่าเผื่อหนี้สงสัยจะสูญ        | 8.20                   |                    |
+------------------------+------------------------+--------------------+
| ล                      | 776.63                 |                    |
| ูกหนี้ตามสัญญาเช่าการเงินสุทธิ |                        |                    |
+------------------------+------------------------+--------------------+

หมายเหตุ: * ลูกหนี้ตามสัญญาเช่าทางการเงิน
คำนวณจากลูกหนี้ตามสัญญาเช่าการเงินหลังหักดอกเบี้ยที่ยังไม่ถือเป็นรายได้
ก่อนหักค่าเผื่อหนี้สงสัยจะสูญ

เมื่อพิจารณาจากตารางข้างต้น ณ สิ้นปี 2556
ลูกหนี้ตามสัญญาเช่าการเงินของบริษัทย่อยทั้งหมดเป็นลูกหนี้ปกติ ไม่มียอดค้างชำระ

ตารางแสดงลูกหนี้จากการซื้อสิทธิเรียกร้องของบริษัทย่อยแบ่งตามอายุลูกหนี้ที่ค้างชำระ ณ 31
ธันวาคม 2556

+------------------------+------------------------+--------------------+
| อายุหนี้ค้างชำระ           | มูลค่าลูกหนี้               | ร้อยละ              |
|                        |                        |                    |
|                        | (ล้านบาท)               |                    |
+========================+========================+====================+
| ลูกหนี้ยังไม่ถึงกำหนดชำระ    | 842.72                 | 90.72              |
+------------------------+------------------------+--------------------+
| ลูกหนี้ค้างชำระ 1 - 3 เดือน | 31.80                  | 3.42               |
+------------------------+------------------------+--------------------+
| ลูกหนี้ค้างชำระ 4 - 6 เดือน | 7.44                   | 0.80               |
+------------------------+------------------------+--------------------+
| ลูกหนี้ค้างชำระ 7 - 12     | 0.42                   | 0.05               |
| เดือน                   |                        |                    |
+------------------------+------------------------+--------------------+
| ลูกหนี้ค้างชำระเกินกว่า 12   | 46.51                  | 5.01               |
| เดือน ขึ้นไป              |                        |                    |
+------------------------+------------------------+--------------------+
| ลูกห                    | 928.88                 | 100.000            |
| นี้จากการซื้อสิทธิเรียกร้องรวม |                        |                    |
+------------------------+------------------------+--------------------+
| ค่าเผื่อหนี้สงสัยจะสูญ        | 54.43                  |                    |
+------------------------+------------------------+--------------------+
| ลูกห                    | 874.45                 |                    |
| นี้จากการซื้อสิทธิเรียกร้องสุทธิ |                        |                    |
+------------------------+------------------------+--------------------+

เมื่อพิจารณาจากตารางข้างต้น ณ สิ้นปี 2556
ลูกหนี้จากการซื้อสิทธิเรียกร้องของบริษัทย่อยส่วนใหญ่เป็นลูกหนี้ปกติและลูกหนี้ค้างชำระไม่เกิน 3
งวดของบริษัทย่อย เท่ากับ 874.52 ล้านบาท คิดเป็นร้อยละ 94.15
ของลูกหนี้จากการซื้อสิทธิเรียกร้องรวม

  ความเพียงพอของการตั้งสำรองหนี้สงสัยจะสูญของบริษัทและบริษัทย่อย

จากการที่บริษัทและบริษัทย่อยมีประสิทธิภาพที่ดีในการจัดเก็บหนี้
ขนาดพอร์ตสินเชื่อที่เพิ่มขึ้นและผลจากการตัดหนี้สูญ สินเชื่อที่ไม่ก่อให้เกิดรายได้ (NPLs) ณ สิ้นปี
2556 มีจำนวนเท่ากับ 137.52 ล้านบาท หรือเท่ากับร้อยละ 0.49 ของยอดลูกหนี้รวม
(ก่อนหักค่าเผื่อหนี้สงสัยจะสูญ) นอกจากนี้อัตราส่วนค่าเผื่อหนี้สงสัยจะสูญ ต่อ
สินเชื่อที่ไม่ก่อให้เกิดรายได้ (NPLs) อยู่ในอัตราสูงถึงร้อยละ 211.81
สะท้อนให้เห็นถึงความเพียงพอของการตั้งสำรองค่าเผื่อหนี้สงสัยจะสูญของบริษัทและบริษัทย่อย

  3.1.4) ที่ดิน อาคาร และอุปกรณ์ และสินทรัพย์ไม่มีตัวตน

ที่ดิน อาคาร และอุปกรณ์-สุทธิ และสินทรัพย์ไม่มีตัวตน (สินทรัพย์ไม่มีตัวตน ได้แก่
โปรแกรมคอมพิวเตอร์) ของบริษัทและบริษัทย่อย ณ สิ้นปี 2554 - 2556 มีจำนวน 74.16
ล้านบาท 77.61 ล้านบาท และ 77.75 ล้านบาท ตามลำดับ โดย ณ สิ้นปี 2555 เพิ่มขึ้นร้อยละ
4.65 จาก ณ สิ้นปี 2554 และ ณ สิ้นปี 2556 เพิ่มขึ้นร้อยละ 0.18 จากสิ้นปี 2555
โดยรายการส่วนใหญ่เป็นมูลค่าของเครื่องตกแต่งและเครื่องใช้สำนักงานและยานพาหนะ

  3.1.5) ทรัพย์สินรอการขาย

ทรัพย์สินรอการขายของบริษัทและบริษัทย่อย
(เป็นมูลค่าทรัพย์สินรอการขายก่อนหักค่าเผื่อการลดมูลค่า) ได้แก่
รถยนต์และเครื่องจักรที่ยึดคืนจากลูกหนี้ตามสัญญา เนื่องจากการผิดนัดชำระหนี้ โดย ณ สิ้นปี
2554 - 2556 มีจำนวน 24.14 ล้านบาท 37.97 ล้านบาท และ 22.64 ล้านบาท ตามลำดับ ซึ่ง
ณ สิ้นปี 2554 - 2556 มีจำนวนทรัพย์สินที่ยึดคืนคงเหลือจำนวน 85 ราย 117 ราย และ 95 ราย
ตามลำดับ
โดยเมื่อเปรียบเทียบกับจำนวนทรัพย์สินรอการขายถือได้ว่าเป็นจำนวนน้อยเมื่อเปรียบเทียบกับจำนวนสัญญาคงเหลือ
ณ สิ้นปี 2554 - 2556 ที่มีจำนวน 36,245 สัญญา 39,166 สัญญา และ 43,349 สัญญา
ตามลำดับ ซึ่งเป็นผลมาจากบริษัทและบริษัทย่อยมีระบบการควบคุมและติดตามหนี้ที่มีประสิทธิภาพ
และมีการให้สินเชื่อแก่ทรัพย์สินที่มีสภาพคล่องสูง
เมื่อมีการนำออกเสนอขายจึงสามารถขายได้รวดเร็วและมีราคาใกล้เคียงกับราคาทุนตามมูลหนี้
(รายละเอียดของทรัพย์สินรอการขาย แสดงอยู่ในข้อ 4.5 ทรัพย์สินรอการขาย)

2.  หนี้สินรวม

หนี้สินรวมของบริษัทและบริษัทย่อย ณ สิ้นปี 2554 - 2556 มีจำนวน 16,185.30 ล้านบาท
19,663.59 ล้านบาท และ 24,584.20 ล้านบาท ตามลำดับ โดย ณ สิ้นปี 2555 เพิ่มขึ้นร้อยละ
21.49 จาก ณ สิ้นปี 2554 และ ณ สิ้นปี 2556 เพิ่มขึ้นร้อยละ 25.02 จากสิ้นปี 2555
โดยการเพิ่มขึ้นของเงินกู้ยืมเพื่อรองรับการขยายตัวของยอดการให้สินเชื่อที่เพิ่มขึ้น

ตารางแสดงรายละเอียดหนี้สินรวมของบริษัทและบริษัทย่อย

  (หน่วย : ล้านบาท)

  ------------------------------------------------------------------------------------------------------------------------
  ประเภทเงินกู้ยืม                                              ณ 31 ธันวาคม                                           
  --------------------------------------------------------- ----------- -------- ----------- -------- ----------- --------
                                                            2554        ร้อยละ    2555        ร้อยละ    2556        ร้อยละ

  เงินเบิกเกินบัญชีและเงินกู้ยืมระยะสั้นจากสถาบันการเงิน                 2,898.91    17.91    2,778.71    14.13    3,971.77    16.16

  - เงินกู้ยืมจากสถาบันการเงินที่เกี่ยวข้องกัน                          18.91       0.12     229.96      1.17     742.05      3.02

  - เงินกู้ยืมจากสถาบันการเงินอื่น                                  2,880.00    17.79    2,548.75    12.96    3,229.72    13.14

  เงินกู้ยืมระยะยาวจากกิจการที่เกี่ยวข้องกันที่ถึงกำหนดชำระใน 1 ปี         300.00      1.85     2,000.00    10.17    -           -

  เงินกู้ยืมระยะยาวจากสถาบันการเงินที่ถึงกำหนดชำระใน 1 ปี             1,300.00    8.03     4,300.00    21.87    -           -

  หุ้นกู้ชนิดไม่มีประกันที่ถึงกำหนดชำระภายใน 1 ปี                       -           -        699.78      3.56     999.14      4.06

  หุ้นกู้ชนิดไม่มีประกันระยะสั้นอื่น                                    -           -                    -        100.00      0.41

  เงินกู้ยืมระยะสั้นอื่น                                            4,270.35    26.38    7,701.90    39.17    9,024.94    36.71

  เงินกู้ยืมระยะสั้นรวม                                           8,769.26    54.18    17,480.39   88.90    14,095.85   57.34

  เงินกู้ยืมระยะยาวจากกิจการที่เกี่ยวข้องกัน-สุทธิจากส่วนที่ถึงกำหนดชำระใน 1 2,000.00    12.36    -           -        2,300.00    9.36
  ปี                                                                                                               

  เงินกู้ยืมระยะยาวจากสถาบันการเงิน-สุทธิจากส่วนที่ถึงกำหนดชำระใน 1 ปี   4,300.00    26.57    700.00      3.56     6,000.00    24.41

  หุ้นกู้ชนิดไม่มีประกัน                                            699.31      4.32     998.15      5.08     1,647.50    6.70

  เงินกู้ยืมระยะยาวรวม                                          6,999.31    43.24    1,698.15    8.64     9,947.50    40.46

  เงินกู้ยืมรวม                                                 15,768.57   97.43    19,178.54   97.53    24,043.35   97.80

  หนี้สินอื่น ^(/1)                                              416.73      2.57     485.05      2.47     540.85      2.20

  หนี้สินรวม                                                   16,185.30   100.00   19,663.59   100.00   24,584.20   100.00
  ------------------------------------------------------------------------------------------------------------------------

ที่มา: งบการเงินรวมของบริษัท เอเซียเสริมกิจลีสซิ่ง จำกัด (มหาชน) ตรวจสอบโดยผู้สอบบัญชี
สำหรับปี 2554 - 2556

หมายเหตุ: ^(1/) หนี้สินอื่น ประกอบด้วย เจ้าหนี้กิจการที่เกี่ยวข้องกัน ภาษีเงินได้ค้างจ่าย
หนี้สินหมุนเวียนอื่น เงินวางประกันการเช่า และสำรองผลประโยชน์ระยะยาวของพนักงาน

บริษัทและบริษัทย่อยมีเงินกู้ยืมระยะสั้น (รวมเงินกู้ระยะยาวที่ถึงกำหนดชำระใน 1 ปี) ณ สิ้นปี
2554 - 2556 จำนวน 8,769.26 ล้านบาท 17,480.39 ล้านบาท และ 14,095.85 ล้านบาท
ตามลำดับ ซึ่งมีสัดส่วนเท่ากับร้อยละ 54.18 ร้อยละ 88.90 และร้อยละ 57.34 ของหนี้สินรวม ณ
สิ้นปี 2554 - 2556 ตามลำดับ สัดส่วนเงินกู้ยืมระยะสั้นต่อเงินกู้ยืมระยะยาวที่เพิ่มขึ้นมาในปี 2555
ส่วนหนึ่งมาจากเงินกู้ยืมระยะยาวที่ถึงกำหนดชำระใน 1 ปี ซึ่งจะปรับตัวดีขึ้นเมื่อบริษัทและบริษัทย่อย
ได้มีการต่อสัญญาเงินกู้ยืม กับสถาบันการเงินต่อไป ทั้งนี้
ตั้งแต่ก่อตั้งบริษัทมาเงินกู้ยืมระยะยาวเมื่อถึงกำหนดชำระ
สถาบันการเงินจะต่อสัญญาเงินกู้ให้กับบริษัทมาอย่างต่อเนื่องสม่ำเสมอ

อย่างไรก็ตาม บริษัทได้มีการกระจายแหล่งเงินทุนไปยังตลาดเงินและตลาดทุน
โดยการออกตราสารหนี้ให้แก่นักลงทุนสถาบันและนักลงทุนรายใหญ่
และบริษัทจะพิจารณาดำรงสัดส่วนเงินกู้ยืมระยะสั้นต่อเงินกู้ระยะยาวในสัดส่วนที่เหมาะสมตามสถานการณ์แนวโน้มอัตราดอกเบี้ย
ซึ่งจะทำให้บริษัทและบริษัทย่อยสามารถบริหารต้นทุนทางการเงินและความเสี่ยงอย่างมีประสิทธิภาพ

สำหรับเงินกู้ยืม (ทั้งระยะสั้นและระยะยาว) ของบริษัทและบริษัทย่อยมาจากเงินกู้ยืมจากบุคคล
กิจการ และสถาบันการเงินที่เกี่ยวข้องกัน ณ สิ้นปี 2554 - 2556 มีจำนวน 2,318.91 ล้านบาท
2,229.96 และ 3,042.05 ล้านบาท ตามลำดับ ซึ่งมีสัดส่วนเท่ากับร้อยละ 14.33 ร้อยละ
11.34 และร้อยละ 12.37 ของหนี้สินรวม ณ สิ้นปี 2554 - 2556 ตามลำดับ

อัตราส่วนหนี้สินต่อส่วนของผู้ถือหุ้นของบริษัทและบริษัทย่อย ณ สิ้นปี 2554 - 2556 เท่ากับ 7.90
เท่า 5.62 เท่า และ 6.48 เท่า ตามลำดับ โดยอัตราส่วนหนี้สินต่อส่วนของผู้ถือหุ้นที่เพิ่มขึ้น ณ
สิ้นปี 2555 - 2556 เนื่องจากหนี้สินรวมที่เพิ่มขึ้นเพื่อรองรับการขยายตัวของสินเชื่อ

3.  ส่วนของผู้ถือหุ้น

ส่วนผู้ถือหุ้นของบริษัทและบริษัทย่อย ณ สิ้นปี 2554 - 2556 มีจำนวน 2,089.46 ล้านบาท
3,499.08 ล้านบาท และ 3,796.41 ล้านบาท ตามลำดับ โดย ณ สิ้นปี 2555 เพิ่มขึ้นถึงร้อยละ
67.46 จากสิ้นปี 2554
สาเหตุหลักมาจากบริษัทได้มีการเพิ่มทุนจดทะเบียนโดยการจัดสรรหุ้นสามัญเพิ่มทุนทั้งหมดจำนวน
115.00 ล้านหุ้น มูลค่าที่ตราไว้หุ้นละ 5.00 บาท เพื่อจัดสรรหุ้นดังกล่าวให้แก่ผู้ถือหุ้นสามัญเดิม
(Rights Issue) ตามสัดส่วนการถือหุ้นซึ่งผู้ถือหุ้นแต่ละรายถืออยู่ (Pro Rata Basis)
ในอัตราส่วน 2 หุ้นสามัญเดิมต่อ 1 หุ้นสามัญใหม่ ในราคาหุ้นละ 10 บาท
รวมเป็นเงินที่ได้จากการเพิ่มทุน 1,150.00 ล้านบาท โดยมีทุนชำระแล้วจำนวน 1,725.00
ล้านบาทและมีกำไรสะสมเท่ากับ 1,054.47 ล้านบาท และ ณ สิ้นปี 2556 เพิ่มขึ้นร้อยละ 8.50
เป็นผลมาจากกำไรสะสมของบริษัทและบริษัทย่อยเพิ่มขึ้น โดยมีทุนชำระแล้วจำนวน 1,725.00
ล้านบาท และกำไรสะสม 1,351.81 ล้านบาท

อัตราผลตอบแทนผู้ถือหุ้น (Return on Equity) ในปี 2554 - 2556 เท่ากับร้อยละ 17.07
ร้อยละ 17.12 และร้อยละ 17.92 ตามลำดับ

4.  สภาพคล่อง

  3.4.1) ระยะเวลาครบกำหนดของเงินกู้ยืมระยะสั้น

กำหนดการจ่ายชำระคืนเงินกู้จากยอดเงินกู้ ณ วันที่ 31 ธันวาคม 2556
และเงินค่างวดที่คาดว่าจะได้รับในช่วงระยะเวลาต่างๆ สามารถสรุปได้ดังนี้

  (หน่วย : ล้านบาท)

  ------------------ --------------------- -------------------------------
  ระยะเวลา           กำหนดชำระคืนหนี้เงินกู้ยืม   ค่างวดที่จะได้รับชำระจากลูกหนี้

  ภายใน 1 ปี          14,150.77             12,358.01

  เกินกว่า 1 ปี แต่ไม่เกิน 3,350.00              8,763.77
  2 ปี                                      

  เกินกว่า 2 ปี แต่ไม่เกิน 5,800.00              5,988.42
  3 ปี                                      

  เกินกว่า 3 ปี         800.00                4,556.73

  ลูกหนี้หยุดรับรู้รายได้    -                     149.76

  รวม                24,100.77             31,816.69
  ------------------ --------------------- -------------------------------

หมายเหตุ: * รวมตั๋วแลกเงินที่แสดงด้วยราคาตามมูลค่าหน้าตั๋ว

จากส่วนต่างระหว่างค่างวดที่จะได้รับชำระภายใน 1 ปี และกำหนดชำระคืนเงินกู้ยืมภายใน 1 ปี
จำนวน 1,792.76 ล้านบาทข้างต้น ส่วนใหญ่จะเป็นเงินกู้ยืมระยะยาวที่ถึงกำหนดชำระภายในหนึ่งปี
ซึ่งจะไม่มีผลกระทบต่อสภาพคล่องของบริษัทและบริษัทย่อย เนื่องจากอดีตที่ผ่านมา
บริษัทและบริษัทย่อยจัดว่าเป็นลูกค้าชั้นดีของสถาบันการเงินต่างๆ
ซึ่งไม่เคยถูกเรียกคืนเงินกู้ก่อนกำหนดมาโดยตลอดแม้ในช่วงภาวะวิกฤตเศรษฐกิจของประเทศ
ดังนั้นเงินกู้ยืมระยะยาวเมื่อถึงกำหนดชำระคืนบริษัทก็จะสามารถต่อสัญญาเงินกู้ต่อไปได้เสมอมา

นอกจากนี้ มีจำนวนเงินกู้ยืมระยะยาวจากกิจการที่เกี่ยวข้องกันอีก จำนวน 2,300.00 ล้านบาท
โดยบริษัทและบริษัทย่อยยังมีวงเงินสินเชื่อคงเหลือจากสถาบันการเงินอีกประมาณ 6,840.98
ล้านบาทไว้สำรอง
ปัจจัยเหล่านี้สะท้อนให้เห็นถึงความน่าเชื่อถือและความเพียงพอของสถานะทางการเงินของบริษัทและบริษัทย่อย
อย่างไรก็ตาม บริษัทและบริษัทย่อยยังคงปรับปรุงโครงสร้างแหล่งที่มาของเงินทุนให้เหมาะสมขึ้น
โดยจะปรับเปลี่ยนสัดส่วนเงินกู้ยืมเงินระยะสั้นต่อเงินกู้ยืมระยะยาวให้อยู่ในระดับที่เหมาะสมตามสถานการณ์แนวโน้มของอัตราดอกเบี้ย
รวมถึงการกระจายความเสี่ยงในเรื่องของแหล่งเงินทุนแหล่งใหม่นอกจากเงินกู้ยืมจากสถาบันการเงินโดย
ผ่านตลาดตราสารหนี้และตลาดตราสารทุนเพื่อที่จะสามารถบริหารต้นทุนทางการเงินและบริหารความเสี่ยงได้อย่างมีประสิทธิภาพ

  3.4.2) กระแสเงินสด

บริษัทและบริษัทย่อยมีกำไรก่อนภาษีในปี 2554 - 2556 จำนวน 486.87 ล้านบาท 647.10
ล้านบาท และ 803.96 ล้านบาท ตามลำดับ
เมื่อรวมกับรายการค่าใช้จ่ายที่ไม่ใช่เงินสดและการเปลี่ยนแปลงในสินทรัพย์และหนี้สินหมุนเวียนอื่นๆ
ทำให้บริษัทและบริษัทย่อยมีเงินสดสุทธิใช้ไปในกิจกรรมดำเนินงานในปี 2554 - 2556 จำนวน
2,105.31 ล้านบาท 4,605.49 ล้านบาท และ 4,455.27 ล้านบาท ตามลำดับ
ผลมาจากการขยายตัวของพอร์ตสินเชื่อเช่าซื้อโดยรวมของบริษัทและบริษัทย่อย
ทำให้กระแสเงินสดเพื่อการขยายตัวของลูกหนี้ตามสัญญาเช่าซื้อของบริษัทและบริษัทย่อยในปี 2554 -
2556 มีจำนวนเพิ่มขึ้น 2,316.35 ล้านบาท 4,833.13 ล้านบาท และ 5,144.66 ล้านบาท
ตามลำดับ สำหรับกระแสเงินสดเพื่อการขยายตัวของลูกหนี้จากการซื้อสิทธิเรียกร้องในปี 2554 -
2556 มีจำนวนเพิ่มขึ้น (ลดลง) 154.37 ล้านบาท 124.52 ล้านบาท และ (61.59) ล้านบาท
ตามลำดับ และกระแสเงินสดเพื่อการขยายตัวของลูกหนี้ตามสัญญาเช่าการเงินในปี 2554 - 2556
มีจำนวนเพิ่มขึ้นเท่ากับ 25.07 ล้านบาท 48.18 ล้านบาท และ 99.45 ล้านบาท ตามลำดับ

เงินสดสุทธิใช้ไปในกิจกรรมการลงทุนของบริษัทและบริษัทย่อยในปี 2554 - 2556 มีจำนวน 24.38
ล้านบาท 18.58 ล้านบาท และ 18.34 ล้านบาท ตามลำดับ
ส่วนหนึ่งเป็นผลมาจากการที่บริษัทและบริษัทย่อยมีการลงทุนในอุปกรณ์สำนักงาน ยานพาหนะ
เพิ่มขึ้นในปี 2554 - 2556 จำนวน 22.79 ล้านบาท 19.90 ล้านบาท และ 18.77 ล้านบาท
ตามลำดับ และมีการลงทุนสินทรัพย์ไม่มีตัวตน (ระบบสารสนเทศ)
เพื่อเพิ่มประสิทธิภาพในการดำเนินงาน เพิ่มขึ้น จำนวน 2.64 ล้านบาท 1.32 ล้านบาท และ
2.48 ล้านบาท ตามลำดับ

นอกจากนี้ มีเงินสดสุทธิจากการจัดหาเงินของบริษัทและบริษัทย่อยในปี 2554 - 2556 มีจำนวน
2,469.00 ล้านบาท 4,288.18 ล้านบาท และ 4,508.39 ล้านบาท ตามลำดับ
เป็นผลมาจากบริษัทและบริษัทย่อยใช้เงินกู้ยืมจากสถาบันการเงิน บุคคล
และกิจการที่เกี่ยวข้องกันและเงินกู้ยืมอื่น